Det ble delt ut priser i ni klasser, fire mindre enn året før. Nye klasser av året var sjangerklassen for beste jazzalbum og alarmjuryens spesialpris, mens de internasjonale klassene og tre andre klasser fra den første utdelingen var blitt fjernet. Alarmjuryens spesialpris var inspirert av den britisk/irske Mercury Prize, og skulle gå til en artist som «gjennom konserter og/eller plateutgivelse har levert kunstneriske prestasjoner av særs høy kvalitet». Klassen var den eneste hvor en jury kåret vinneren, og hvor det ikke ble offentligjort nominerte på forhånd. Amulet ble den første vinneren av prisen, og mottok et prisbeløp på kroner. Prisbeløpet varierte over de neste årene, og prisklassen endret også navn til Alarmprisen, det samme som selve utdelingen. De nominerte i de øvrige klassene ble valgt ut gjennom en avstemning blant 92 musikkjournalister, og uten at plateselskapene måtte melde på sine artister på forhånd. Vinneren ble deretter kåret gjennom en avstemming hvor publikumstemmer på Alarmprisens nettsider og via SMS og musikkjournalistenes stemmer talte 50% hver. Rundt publikummere deltok i avstemningen.